Online tartalmakat kínál húsvétra a zengővárkonyi Míves Tojás Múzeum – kultúra.hu
Míves Tojás Múzeum múzeum online Zengővárkony
A Baranya megyei faluban található, idén létrehozásának huszadik évfordulóját ünneplő múzeum tavaszra megújította kiállítási anyagát, amely interaktív elemekkel is gazdagodott. Az újdonságokat a kijárási korlátozás miatt most húsvétkor online tudják a látogatók elé tárni.
A múzeum és az ott őrzött értékek bemutatása mellett a húsvéti készülődést is segítik a www.tojasmuzeum.hu honlapon és az intézmény Facebook oldalán. Így például nemcsak a képgalérián keresztül inspirálódhatnak az érdeklődők, hanem hímestojás-mintalapokat is letölthetnek, amelyek lépésről lépésre segítik a kezdőket is a tojásírásban. Emellett a közismert sudoku alapjain nyugvó, Hímestojás Négyzet nevű játék is megtalálható a honlapon.
A hagyományos ifjúsági tojásfestő versenyükön kívül idén jubileumi rajz- és irodalmi pályázatot is hirdettek gyerekeknek. A szintén a honlapon részletezett pályázattal az a céljuk, hogy a bezártságban lévő felső tagozatos gyerekeket alkotásra ösztönözzék. A múzeum megújulása tavaly kezdődött a kiállítás átrendezésével: négyezer tárgyat tisztítottak meg és helyeztek így vissza a vitrinekbe és tárolófiókokba, de gazdagodott a tárlat egy érintőképernyős kijelzővel is, valamint Krisztus keresztútjának kézi karcolással, libatojásokon megjelenített stációi is láthatók lesznek a múzeumban a járványt követően.
Nyitókép forrása: a múzeum weboldala
5 izgalmas helyszín, ahova ingyen vonatozhatnak iskolások
Országszerte több tucat helyszínt – várat, múzeumot, irodalmi és történelmi emlékhelyet – látogathatnak meg vonattal ingyenes utazás igénybevételével az iskolások, pótolhatják a tavasszal elmaradt osztálykirándulásokat. Ezek közül az úticélok közül mutatunk be néhányat,
Kalandos időutazás az OSZK-val